《至后书事》
宋代·苏简

岁尽意不尽，日长愁更长。
将士介生虮，黔黎疻复疮。
拊膺念江夏，掩面向山阳。
大隐未高枕，巨鳌仍望洋。
旧闻死可祷，或以酒自戕。
废卷三太息，抚时徒感伤。

作者简介：（?—1166）眉州眉山人，字伯业。苏迟子。以祖恩补假承务郎。徽宗宣和初调郑州司曹，累官知严州、处州。以直秘阁帅广东，措置海盗有方。以中散大夫、直龙阁致仕。有《山堂集》。